**Biharkeresztes Város Önkormányzat 1.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid jegyző

**E L Ő T E R J E S Z T É S**

a VP6-7.2.1.1-21 kódszámú pályázat Külterületi helyi közutak fejlesztése tárgyú közbeszerzési eljárás lezárásáról

Biharkeresztes Város Önkormányzata a VP6-7.2.1.1-21 - Külterületi helyi közutak fejlesztése pályázatot sikeresen nyújtotta be. A beruházás megvalósítására bruttó 200 M forint van.

A projekttel kapcsolatos építési feladatok ellátásának becsült értéke meghaladja a közbeszerzési értékhatárt, ezért a kivitelező kiválasztására közbeszerzési eljárást szükséges lefolytatni.

Jelen közbeszerzési eljárásban nyertes ajánlattevő feladata az ajánlattételi felhívás a projekt megvalósítása a felhívás szerinti tartalommal.

A közbeszerzés nyílt eljárású volt. 10 ajánlat érkezett az eljárásban, azonban 9 érvénytelen ajánlat lett már korábban köztük. Egy ajánlat maradt érvényes, erről szükséges dönteni.

Kérem az előterjesztés megvitatását, melyhez elfogadásra javaslom az alábbi

**H a t á r o z a t i j a v a s l a t-ot:**

Biharkeresztes Város Önkormányzat Képviselő-testülete a Biharkeresztes Város Önkormányzat Közbeszerzési Szabályzatának 3.1. pontja alapján az előterjesztést megtárgyalta és név szerinti szavazással az alábbi határozatot hozza:

A Képviselő-testület a Bírálóbizottság javaslatát elfogadva a tárgyi közbeszerzési eljárásban az alábbi döntést hozza:

1. a „Külterületi út fejlesztése Biharkeresztesen” tárgyú, közbeszerzési eljárásban érvényesnek nyilvánítja a VJD TRANS Kft. (4242 Hajdúhadház, Béke u. 159.) ajánlattevő ajánlatát
2. a „Külterületi út fejlesztése Biharkeresztesen” tárgyú közbeszerzési eljárást eredményesnek nyilvánítja
3. a „Külterületi út fejlesztése Biharkeresztesen” tárgyú közbeszerzési eljárásban a rendelkezésre álló fedezet összegét a nyertes ajánlatnak megfelelő mértékig kiegészíti
4. a „Külterületi út fejlesztése Biharkeresztesen” tárgyú közbeszerzési eljárás nyerteseként a VJD TRANS Kft. (4242 Hajdúhadház, Béke u. 159.) ajánlattevőt jelöli meg és egyben felhatalmazza a polgármestert a nyertes ajánlattevővel való szerződés megkötésére az alábbi ajánlati elemek mellett:

|  |  |
| --- | --- |
| **Ajánlattevő neve** | **VJD TRANS Korlátolt Felelősségű Társaság** |
| **Ajánlattevő székhelye** | **4242 Hajdúhadház Béke Utca 159** |
| A teljesítésbe bevonásra kerül-e legalább 1 fő építőmester szakmérnök szakképzettséggel rendelkező szakember (igen/nem): | igen |
| A teljesítésbe bevonásra kerül-e legalább 1 db Euro Stage V környezetvédelmi besorolású osztályba tartózó dózer (igen/nem) | igen |
| EURO VI. vagy annál korszerűbb környezetvédelmi osztályú legalább 40 t össztömegű teherszállító járművek alkalmazása a szerződés teljesítésében (min. 0 db, max. 4 db) | 4 |
| Többlet jótállás vállalt időtartama (min. 0 hónap, max. 24 hónap): | 24 |
| Ajánlati ár (nettó HUF): | 149 664 338 |

Felkéri a Polgármester, hogy a döntésről értesítse az eljárás ajánlattevőit.

**Felelős:** Dani Béla Péter polgármester

**Határidő**: azonnal

Biharkeresztes, 2024. október 21.

**Dani Béla Péter**

polgármester